**Comunicat de presă**

**„CARAVANA CULTURALĂ PENTRU ELEVI, STUDENȚI ȘI PROFESORI”**

**-ediția 2018-**

Centrul Naţional de Cultură a Romilor-Romano Kherîn parteneriat cu Asociația Partida Romilor ”Pro-Europa”organizează în data de 29 mai 2018, la Timișoara „**Caravana culturală pentru elevi, studenți și profesori – ediția 2018”.**

Începând cu ora 12:00, în cadrul Inspectoratului Școlar Timisoara, aflat pe Bulevardul Constantin Diaconovici Loga 3 va avea loc întâlnirea dintre CNCR-RK și mediatorii școlari, inspectorii școlari, consilierii și profesorii de limba romani și toți factorii interesați de condiţia elevului de etnie romă în mediul educaţional şi imaginea de sine a acestuia, raportate la cunoaşterea de sine, încrederea în sine, apartenenţa la un grup etnic/religios, competenţa, reprezentarea de sine, precum şi ideea educaţiei multiculturale*.* Vor avea loc dezbateri ce vor urmări să atingă subiecte precum conștientizarea și diminuarea fenomenelor reale de discriminare și rasism, dar și tratamentul egal și interculturalitatea în sistemul educațional din România.

În aceeași zi, 29. 05.2018, de la orele 16:00, „Caravana culturală pentru elevi, studenți și profesori – ediția 2018” va poposi în cadrul Universității de Vest, Sala Aula Magna aflat Bd. Vasile Pârvan nr. 4 pentru a aduce în fața studenților și profesorilor piesa de teatru „Declar pe propria răspundere” interpretată de către actrița Alina Șerban. Piesa are o puternică tentă autobiografică, urmărind traseul sinuos și imprevizibil al actriței de etnie romă care ajunge, prin forța talentului său, să fie apreciată în unele dintre cele mai exclusiviste școli artistice din lume. Textul este o mediație asupra condiției minoritarului, plină de înțelepciune amară, dar și de umor, de revelații sociale, dar și de autoironie.

Evenimentul va continua cu un recital de jazz în interpretarea lui Alexandru Pădureanu, care se remarcă printr-un simț ritmic aparte, dar mai ales prin inventivitatea investită în improvizațiile spontane, care impresionează publicul cu tehnica sa deosebită.

Detalii suplimentare se pot obține la coordonatele următoare:

Carmen Marcu

Tel 021/313 52 11

Email: carmen.marcu@cncr.gov.ro